**Տրդատ Նորիկի Սարգսյան** (հունվարի 19, 1989(1989-01-19), Երևան, Հայկական ԽՍՀ, ԽՍՀՄ), հայ քաղաքական պետական գործիչ, Հայաստանի Վայոց ձորի նախկին մարզպետ (2018 թվականի հոկտեմբերի 10-ից 2019 թվականի սեպտեմբերի 24), Հայաստանի Ազգային Ժողովի պատգամավոր։

Կենսագրություն
--------------

Տրդատ Սարգսյանը ծնվել է 1989 թվականի հունվարի 19-ին Երևանում։ 2005 թվականին ավարտել է Երևանի «Ուսում» դպրոցը։ 2005-2011 թվականներին սովորել է ԵՊՀ արևելագիտության ֆակուլտետի թյուրքագիտության բաժնում։

2007-2009 թվականներին ծառայել է Հայաստանի զինված ուժերում։

2011-2013 թվականներին սովորել ԵՊՀ արևելագիտության ֆակուլտետի թյուրքագիտության բաժնում՝ ստանալով մագիստրոսի աստիճան։ 2012-2016 թվականներին երկրորդ մասնագիտությամբ սովորել է ԵՊՀ իրավագիտության ֆակուլտետի հեռակա ուսուցման համակարգում։

Տիրապետում է անգլերեն, ռուսերեն, թուրքերեն լեզուներին։

Քննադատություն
--------------

Տրդատ Սարգսյանի անունը Վայոց ձորի մարզպետ նշանակվելուց հետո հաճախ է հայտնվել աղմկահարույց պատմություններում։ Փոխմարզպետ Ռազմիկ Տոնոյանը նրան մեղադրել է անգործության, չարաշահումների վրա աչք փակելու, վարչական ռեսուրս կիրառելու և կոռուպիցիոն գործելաոճով հայտնի համայնքապետերի հետ համագործակցելու մեջ։

2019 թվականի սեպտեմբերի 20-ին Եղեգնաձոր քաղաքում դաժան ծեծի է ենթարկվել Հայաստանի զինված ուժերի փոխգնդապետ Արա Մխիթարյանը, որը 4 տարի կոմայում գտնվելուց հետո մահացել է 2023 թվականի հունիսի 27-ին։ Ըստ նախնական տվյալների, նրան ծեծել է Տրդատ Սարգսյանի օգնականը, ծեծին ներկա է եղել նաև մարզպետը։ Դեպքի առթիվ հարուցվել է քրեական գործ, մարզպետի օգնականը ձերբակալվել է, այնուհետ կալանավորվել է նաև նրա եղբայրը, հետագայում երկուսի խափանման միջոցը փոխվել է գրավի։ Մարզպետը այս միջադեպի պատճաեով հասարակության ճնշման տակ հրաժարական է ներկայացրել, չնայած մարզպետը չի ընդունել իր մեղավորությունը, սակայն երկու փոխգնդապետ և մեկ քաղաքացիական անձ քրեական գործով ցուցմունք են տվել և առերես պնդել, որ մարզպետ Տրդատ Սարգսյանը եղել է դեպքի վայրում, ավտոմեքենայի մեջ նստած, հրահանգներ է տվել փոխգնդապետին ծեծող իր աշխատակիցներին, ըստ ականատեսների մարզպետը նաև ձայնը բարձրացնելով ոստիկանների վրա արգելել է նրանց միջամտել ծեծին և կասեցնել այն։ Մարզպետին հաջողվել է ազատվել քրեական պատասխանատվությունից Տարածքային կառավարման նախարար, իշխող Քաղաքացիական Պայմանագիր կուսակցության վարչության նախագահ Սուրեն Պապիկյանի շնորհիվ։

Հրաժարականից հետո մարզպետը փորձել է դառնալ Նոր Նորք վարչական շրջանի ղեկավար, սակայն չի ստացվել, արդյունքում Քաղաքացիական Պայմանագիր կուսակցության վարչության նախագահ Սուրեն Պապիկյանը հորինելով վարչության աշխատակազմի ղեկավարի պաշտոնը Տրդատ Սարգսյանին նշանակել է այդտեղ։[*փա՞ստ*]

Մարզպետի պաշտոնից հրաժարական տալուց հետո Տրդատ Սարգսյանը, օգտագործելով իր մտերիմ հարաբերությունները Սուրեն Պապիկյանի հետ, շարունակել է ստվերային մարզպետ աշխատել, մասնավորապես փաստացի նրան պատկանող Քարավան ՍՊԸ-ն շահել է մի շարք մրցույթներում և սկսել շինարարություններ և ասֆալտապատման աշխատանքներ իրականացնել, բացի այդ Տրդատ Սարգսյանը միջամտել է Խնձորուտ գյուղի ճանապարհաշինության մրցույթին և փորձել ճնշում գործադրել մրցույթի մասնակիցների նկատմամբ, որպեսզի այն շահի իր Քարավան ՍՊԸ-ն, սակայն բարձրացված աղմուկից հետո հրաժարվել է իր ծրագրից։

Հասարակական-քաղաքական գործունեություն
-------------------------------------

2013-2015 թվականներին եղել է ԵՊՀ ուսանողական խորհրդի հեռակա համակարգում սովորող ուսանողների հետ տարվող աշխատանքների հանձնաժողովի նախագահ։

2015 թվականից «Քաղաքացիական պայմանագիր» կուսակցության անդամ է։

2015 թվականին ակտիվ մասնակցել է «Էլեկտրիկ Երևան» շարժմանը[*փա՞ստ*]: 2016 թվականի փետրվարից <Համալսարանականներ> համատիրության վարչության անդամ է։

2017 թվականից «Հանուն միջազգային կոնվենցիաների պաշտպանության» ՀԿ-ի փոխնախագահ է։

2018 թվականին եղել է «Իմ քայլը» շարժումը նախաձեռնող խմբի անդամ։ 
2018 թվականի սեպտեմբերի 23-ին Երևանում կայացած ավագանու ընտրությունների ժամանակ Տրդատ Սարգսյանն ընդգրկված էր «Իմ քայլը» դաշինքի քվեաթերթիկի 4-րդ համարի ներքո։ Մարզպետ նշանակվելուց հետո՝ հրաժարվել է ավագանու մանդատից։

2018 թվականի հոկտեմբերի 10-ին Հայաստանի կառավարության որոշմամբ նշանակվել է Հայաստանի Վայոց ձորի մարզպետի պաշտոնում։

2018 թվականի դեկտեմբերի 9-ին կայացած արտահերթ խորհրդարանական ընտրություններում Վայոց ձորի և Սյունիքի մարզերն ընդգրկող թիվ 12 ընտրատարածքում լինելով «Իմ քայլը» դաշինքի ռեյտինգային թեկնածուներից մեկը՝ ստացել է 10 042 ձայն։

2019 թվականի հունվարի 4-ին հրաժարվել է պատգամավորական մանդատից։

Փաստեր
------

2019 թվականի մայիսին «GALLUP International Association»-ի հարցումների համաձայն Տրդատ Սարգսյանը եղել է Հայաստանի բնակչության շրջանում ամենացածր գնահատական ստացած մարզպետը, վերջինիս վարկանիշը հիմնականում ընկել է նախկին իշխանության կոռուպցիոն ներկայացուցիչների հետ սերտաճելու, նրանց կոռուպցիոն սխեմաների մեջ ներգրավված լինելու պատճառով։

Ընտանիք
-------

Ամուսնացած է։

Ծանոթագրություններ
------------------

1. ↑
2. ↑  "Վայոց Ձորի մարզպետը հրաժարական տվեց".
3. ↑  "Վայոց Ձորի մարզպետը վերանշանակել է բուժկետի տնօրենին, որի 11 հոգանոց կոլեկտիվից 5-ն իր ընտանիքի անդամներն են. տնօրենը հակադարձում է՝ նրանք բոլորն էլ մասնագետներ են". Արխիվացված է the original 2019 թ․ սեպտեմբերի 24-ին. Retrieved 2019 թ․ սեպտեմբերի 24.
4. ↑  "«Մարզպետը քեշ փողով ընտրված համայնքի ղեկավարի հետ պաչիկով է բարևում». աշխատանքից ազատված փոխմարզպետը բացահայտումներ է անում (տեսանյութ)". Արխիվացված է the original 2019 թ․ սեպտեմբերի 24-ին. Retrieved 2019 թ․ սեպտեմբերի 24.
5. ↑  "Վայոց ձորում ներկա պահին իշխում են ծովահենները՝ ի դեմս մարզպետի, ԱԱԾ պետի, համայնքի ղեկավարների․ նախկին փոխմարզպետ".
6. ↑  Մահացել է Վայոց ձորում ծեծի ենթարկված փոխգնդապետ Արա Մխիթարյանը
7. ↑  "Վայոց ձորի մարզպետն ու օգնականը փոխգնդապետի են ծեծել. Մարզպետը հերքում է իր մասնակցությունը".
8. ↑  "Վայոց Ձորի մարզպետը մասնակցել է համազգեստով ՊՆ փոխգնդապետին ծեծելու միջադեպին, ձերբակալվել է մարզպետի օգնականը. հարուցվել է քրեական գործ". Արխիվացված է the original 2019 թ․ սեպտեմբերի 24-ին. Retrieved 2019 թ․ սեպտեմբերի 24.
9. ↑  "Եթե Տրդատ Սարգսյանը ներգրավվեր՝ որպես մեղադրյալ, պատասխանատվությունը կընկներ Նիկոլ Փաշինյանի վրա. Գևորգ Հովհաննիսյան. «168 ժամ»". *Analitik.am*. Retrieved 2020 թ․ հուլիսի 24.
10. ↑  "Վայոց Ձորի մարզպետը որոշել է հրաժարական տալ".
11. ↑  "Տրդատ Սարգսյանը նշանակվել է ՔՊ կուսակցության աշխատակազմի ղեկավար". *Analitik.am*. Retrieved 2020 թ․ հուլիսի 24.
12. ↑  "Քննությամբ ձեռք բերված տվյալների համաձայն՝ Տրդատ Սարգսյանը հայտնի միջադեպին ականատես չի եղել, դեպքի վայրում չի գտնվել". *Analitik.am*. Retrieved 2020 թ․ հուլիսի 24.
13. ↑  "«Ուտող-խմող» նախկին մարզպետ Տրդատ Սարգսյանը սկսել է «մարզպետություն» անել". *Analitik.am*. Retrieved 2020 թ․ հուլիսի 24.
14. ↑  "Ստուգվում է մարզպետ Տրդատ Սարգսյանի մասնակցությունը սպային ծեծելու գործին". *Analitik.am*. Retrieved 2020 թ․ հուլիսի 24.
15. ↑  "Կոմայի մեջ գտնվող Արա Մխիթարյանի հայրն արդարություն է պահանջում /Տեսանյութ/". *Analitik.am*. Retrieved 2020 թ․ հուլիսի 24.
16. ↑
17. ↑  Ովքե՞ր են Երևանի ավագանու մանդատների համար պայքարող քաղաքական ուժերի ցուցակների առաջին 5 համարները
18. ↑
19. ↑
20. ↑  «Իմ քայլը» դաշինքի ավագանու ցուցակը - Հրապարակ
21. ↑
22. ↑
23. ↑  "Արխիվացված պատճենը". Արխիվացված է the original 2022 թ․ փետրվարի 11-ին. Retrieved 2019 թ․ հունվարի 8.
24. ↑
25. ↑
26. ↑
27. ↑  "Արխիվացված պատճենը". Արխիվացված է the original 2019 թ․ հունվարի 12-ին. Retrieved 2019 թ․ հունվարի 8.
28. ↑
29. ↑
30. ↑
31. ↑  "Արխիվացված պատճենը". Արխիվացված է the original 2019 թ․ հունվարի 12-ին. Retrieved 2019 թ․ հունվարի 9.
32. ↑
33. ↑
34. ↑  "GALLUP-ի հարցումներով՝ Հայաստանի մարզպետներից ամենաբարձր գնահատականը ստացել է Հայկ Չոբանյանը".
35. ↑  "Սուրեն Պապիկյանը ՔՊ-ական պատգամավոր Տրդատ Սարգսյանի հարսանիքի քավորն է եղել (լուսանկարներ, տեսանյութ)". *lurer.com*. Retrieved 2022 թ․ դեկտեմբերի 13.

Արտաքին հղումներ
----------------

* Կառավարությունն ընդունեց Տրդատ Սարգսյանի հրաժարականը
* «Քաղաքացիական պայմանագիր»-ը վարչության նոր կազմ ունի
* Հայաստանի կառավարության որոշումը՝ Տրդատ Սարգսյանին Վայոց ձորի մարզպետ նշանակելու մասին
* Հայաստանի Վայոց ձորի մարզպետ Տրդատ Սարգսյանը աշխատանքային այցով Արենի համայնքի Գնիշիկ բնակավայրում է

|  |  |  |  |  |  |  |
| --- | --- | --- | --- | --- | --- | --- |
| 

| * դ
* ք
* խ
ՀՀ Վայոց ձորի մարզպետներ |
| --- |
|  |
| Հայաստան |  Աշոտ Սարգսյան (1996-1996) • Պանդուխտ Մանուկյան (1997-2001) • Վաղինակ Մաթևոսյան (2001-2003) • Սամվել Սարգսյան  (2003-2007) • Վարդգես Մաթևոսյան (2007-2010) • Սերգեյ Բագրատյան (2010-2012) • Էդգար Ղազարյան (2012-2014) • Հարություն Սարգսյան (2014-2018) • Տրդատ Սարգսյան (2018-2019) • Արարատ Գրիգորյան (2019-) |
|  |
| Աղբյուր՝ Վայոց ձորի մարզպետարանի կայք |

 |